<classify> Kituo hicho kilipewa jina la Jakaya M Kikwete Youth Park kilichojengwa kwa udhamini wa Kampuni ya Kufufua Umeme ya Marekani ya Symbion Power kitaendeleza vipaji vya vijana wadogo kwenye michezo ya mpira wa kikapu, soka na soka la ufukweni.Sasa tumeanza safari ya uhakika ya kuendeleza vipaji, watoto wamepata bahati ambayo wengine wote hatukuwahi kuipata, alisema Rais Kikwete na kuongeza kuwa: Klabu zetu zingekuwa na uwezo zingefanya hili siku nyingi, lakini sio kama hazina uwezo ila fikra ya kufanya hivyo hazina, wanachojua wao ni kusajili wachezaji wanaowasumbua, lakini baada ya muda mfupi wanawaacha na kusajili wengine.Kwa upande wake Mkurugenzi Mkuu wa Kampuni ya Symbion Power, Paul Hinks alisema kwamba wamefanya hivyo kama sehemu ya mchango wao kwa jamii ya Watanzania.Tumewekeza kwenye mradi huu kama sehemu ya kutengeneza mahusiano yetu na jamii ya Watanzania, lakini masuala ya kukuza na kuendeleza vipaji yatakuwa chini ya wataalamu kutoka Sunderland na wataalamu kutoka Ligi ya Mpira wa Kikapu ya Marekani NBA,alisema Hinks.Mkurugenzi Mkuu wa Sunderland Margaret Byrne alisema kwamba kituo hicho kitatoa fursa ya vijana wa Kitanzania kuonesha vipaji vyao na kupata nafasi ya kucheza katika ligi kubwa barani Ulaya.  <topic>: michezo 